અહીં સૈનિકોને સંબોધિત કરતાં જિનપિંગે કહ્યું હતું કે, પીપલ્પ લિબરેશન આર્મીએ યુદ્ધની તૈયારીને જ એકમાત્ર લક્ષ્ય બનાવવું જોઇએ. તેમનું ધ્યાન હરહંમેશ યુદ્ધની તૈયારીઓ પર હોવું જોઇએ. તેમણે આગળ કહ્યું હતું કે, તેઓ એવી સેના ઇચ્છે છે, જે યુદ્ધ માટે હંમેશા તૈયાર રહે અને હંમેશા જીત મેળવે. ઉલ્લેખનીય છે કે, દોકલામ સીમા પર છેલ્લા લગભગ 2 મહિનાથી ભારત અને ચીનના સૈન્યો સામ-સામે છે. ચીની મીડિયા અને અધિકારીઓ તરફથી અનેકવાર યુદ્ધની ધમકીઓ પણ મળી ચૂકી છે, આ બધા વચ્ચે ચીનનું આ શક્તિ પ્રદર્શન અનેક પ્રશ્નો ઊભા કરે છે.